wannaphong/clean_thaiwikipedia huggingface dataset:
# เจ้าวรจักร ณ เชียงตุง
ผู้ช่วยศาสตราจารย์ เจ้าวรจักร ณ เชียงตุง เจ้านายฝ่ายเหนือ สืบเชื้อสายเจ้านายฝ่ายเหนือสายนครเชียงตุงสายสัมพันธ์แน่นแฟ้นกับ ราชวงศ์ทิพย์จักร หรือ ทิพย์จักราธิวงศ์ หรือ ราชวงศ์เจ้าเจ็ดตน เป็นราชวงศ์ที่ปกครองนครลำปาง นครเชียงใหม่ และนครลำพูน และราชวงศ์มังรายผ่านทางบิดาผู้เป็นเจ้าฟ้าเชียงตุง เป็นผู้ริเริ่มก่อตั้งคณะอุตสาหกรรมเกษตร มหาวิทยาลัยเชียงใหม่ และเป็นนายกสมาคมนักเรียนเก่าอังกฤษแห่งประเทศไทยในพระบรมราชูปถัมภ์ประกาศนายทะเบียนสมาคมประจำกรุงเทพมหานคร เรื่อง จดทะเบียนแก้ไขเพิ่มเติมข้อบังคับของสมาคม (สมาคมนักเรียนเก่าอังกฤษ ในพระบรมราชูปถัมภ์)

 ประวัติ 
เจ้าวรจักร ณ เชียงตุง เป็นโอรสของ เจ้าฟ้าสิริสุวรรณราชยสสรพรหมลือ กับ เจ้าทิพวรรณ ณ เชียงตุง (ราชสกุลเดิม ณ ลำปาง) สำเร็จการศึกษาชั้นมัธยมจาก วชิราวุธวิทยาลัย และได้เดินทางไปศึกษาต่อ ณ ประเทศอังกฤษ

 การทำงาน 
เจ้าวรจักร ณ เชียงตุง รับราชการเป็นอาจารย์ประจำคณะเกษตรศาสตร์ มหาวิทยาลัยเชียงใหม่ ตั้งแต่ปี พ.ศ. 2509  เป็นผู้ริเริ่มก่อตั้งคณะอุตสาหกรรมเกษตรขึ้น และในปี พ.ศ. 2553 - 2555 ได้รับเลือกเป็นนายกสมาคมนักเรียนเก่าอังกฤษในพระบรมราชูปถัมภ์ ต่อจากนายกรณ์ จาติกวณิช

เจ้าวรจักร ณ เชียงตุง มีบทบาทในฐานะทายาทเจ้าผู้ครองนครเชียงตุง เจ้านายฝ่ายเหนือสายนครเชียงตุง ต่อมาได้เป็นรองประธานมูลนิธินวราชดำริอนุรักษ์ฝ่ายเหนือ ภายหลังการถึงแก่อนิจกรรมของ คุณหญิงเจ้าระวีพันธุ์ สุจริตกุล ซึ่งเป็นมูลนิธิที่พระบาทสมเด็จพระเจ้าอยู่หัวฯ มีพระราชดำริให้จัดตั้งขึ้นเพื่อสืบทอดวัฒนธรรมของฝ่ายเหนือ 

 ราชตระกูล
# คณะภูมิสารสนเทศศาสตร์ มหาวิทยาลัยบูรพา
คณะภูมิสารสนเทศศาสตร์ มหาวิทยาลัยบูรพา เป็นคณะแรกของประเทศไทยที่เปิดทำการเรียนการสอนทางด้านภูมิสารสนเทศศาสตร์ โดยยกระดับมาจากภาควิชาภูมิศาสตร์ คณะมนุษยศาสตร์และสังคมศาสตร์ มหาวิทยาลัยบูรพา

 ประวัติ 
คณะภูมิสารสนเทศศาสตร์ มหาวิทยาลัยบูรพา ก่อตั้งขึ้นเมื่อวันที่ 9 ธันวาคม พ.ศ. 2552 ซึ่งถือว่าเป็นการยกระดับการจัดการการเรียนการสอนทางด้านภูมิสารสนเทศศาสตร์ ขึ้นสู่ระดับคณะเป็นแห่งแรกของประเทศไทย โดยแยกออกมาจากคณะมนุษยศาสตร์และสังคมศาสตร์ มหาวิทยาลัยบูรพา ในปัจจุบันความรู้ทางด้านภูมิสารสนเทศศาสตร์ เป็นศาสตร์หนึ่งที่มีความสำคัญโดดเด่นเป็นอย่างมากต่อการพัฒนาประเทศ เนื่องจากความรู้ทางด้านภูมิสารสนเทศศาสตร์ สามารถนำไปปรับใช้กับการจัดการบริหารประเทศในด้านต่างๆ เช่น ด้านทรัพยากรธรรมชาติและสิ่งแวดล้อม ด้านภัยพิบัติ ด้านการบริหารพื้นที่ในท้องถิ่น เป็นต้น

 หลักสูตรการศึกษา 
ปัจจุบัน คณะภูมิสารสนเทศศาสตร์ มหาวิทยาลัยบูรพา เปิดทำการเรียนการสอนในหลักสูตร ดังต่อไปนี้
 ปริญญาตรี ปริญญาโท ปริญญาเอก หลักสูตรวิทยาศาสตรบัณฑิต (ภูมิสารสนเทศศาสตร์) Bachelor of Science (Geo-Informatics)
 หลักสูตรวิทยาศาสตรบัณฑิต (ภูมิศาสตร์) Bachelor of Science (Geography) หลักสูตรวิทยาศาสตรมหาบัณฑิต (ภูมิสารสนเทศศาสตร์) Master of Science (Geo-Informatics) หลักสูตรวิทยาศาสตรดุษฎีบัณฑิต (ภูมิสารสนเทศศาสตร์) Doctor of Philosophy (Geo-Informatics)
# ปลาเนื้ออ่อน
ปลาเนื้ออ่อน  เป็นสกุลของปลาน้ำจืดสกุลหนึ่ง ในอันดับปลาหนัง (Siluriformes) ในวงศ์ปลาเนื้ออ่อน (Siluridae) ใช้ชื่อสกุลว่า Phalacronotus

ปลาในสกุลนี้มีลักษณะเด่น คือ ไม่มีครีบหลัง จัดเป็นปลาขนาดกลางเมื่อเทียบกับสกุลอื่นในวงศ์นี้ เป็นปลาที่ใช้เพื่อการบริโภคกันมาอย่างยาวนาน โดยเฉพาะในอาหารไทยThai Fishes and their preparation styles 

เดิมเคยจัดให้อยู่ในสกุล Micronema แต่ปัจจุบันได้แยกออกมาPhalacronotus 

การจำแนก
Phalacronotus apogon (Bleeker, 1851) 
Phalacronotus bleekeri (Günther, 1864)
Phalacronotus micronemus (Bleeker, 1846)
Phalacronotus parvanalis (Inger & P. K. Chin, 1959) จาก fishbase.org
# ควิกไทม์
ควิกไทม์ เป็นซอฟต์แวร์ที่พัฒนาโดยแอปเปิล มีความสามารถในการจัดการรูปแบบต่างๆของ วิดีโอดิจิทัล, ภาพ, เสียง, ภาพพาโนรามา และการติดต่อสื่อสาร รุ่นคลาสสิกของ ควิกไทม์สามารถใช้ได้สำหรับวินโดวส์เอกซ์พี และต่อมาเช่นเดียวกับแมคโอเอสเท็น ลีโอพาร์ด และต่อมาในระบบฏิบัติการ รุ่นล่าสุดคือ ควิกไทม์เอ็กซ์ ปัจจุบันมีให้บริการบนแมคโอเอสเท็น ลีโอพาร์ด ,แมคโอเอสเท็น ไลออน และโอเอสเท็น เมาน์เท็นไลออน

 กรอบการทำงานของควิกไทม์ 
กรอบการทำงานของควิกไทม์แสดงต่อไปนี้:
 การเข้ารหัสและการแปลงรหัสวิดีโอและเสียงจากรูปแบบหนึ่งไปยังอีกรูปแบบหนึ่ง
 ถอดรหัสวิดีโอและเสียง แล้วส่งสตรีมไปยังกราฟิกถอดรหัสหรือระบบย่อยเสียงสำหรับการเล่นใน แมคโอเอสเท็น ควิกไทม์ ส่งการเล่นวิดีโอสำหรับ Quartz Extreme (OpenGL) Compositor
 สถาปัตยกรรมแบบปลั๊กอินเพื่อรองรับตัวแปลงสัญญาณอีก 3 อย่าง (เช่นเดียวกับ DivX)
ต้นปี 2008 กรอบการทำงานซ่อนตัวแปลงสัญญาณเก่าจำนวนมากอยู่ด้านล่าง จากผู้ใช้แม้ว่าตัวเลือก "Show legacy encoders"" ที่มีอยู่ในการตั้งค่า QuickTime เพื่อใช้งาน กรอบการทำงานสนับสนุนไฟล์ประเภทและตัวแปลงสัญญาณโดยกำเนิดดังต่อไปนี้:

 เสียง วิดีโอ รูปภาพ Advanced Audio Coding (AAC)
 AMR Narrowband
 Apple Lossless
 Au file format
 Audio Interchange File Format (AIFF)
 A-law
 Core Audio Format
 MACE
 Microsoft Adaptive DPCM (MS ADPCM)
 MIDI
 MPEG-1 Audio Layer 3 (MP3)
 Pulse-code modulation (PCM)
 QCELP (Qualcomm PureVoice)
 QDesign
 Waveform Audio File Format (WAV)
 μ-law 3GP and 3G2
 Animated GIF
 Animation
 Apple ProRes
 Audio Video Interleave (AVI)
 DV
 Cinepak
 Component Video
 Graphics
 H.261
 H.262/MPEG-2 Part 2
 H.263
 H.264/MPEG-4 AVC
 Microsoft Video 1
 MPEG-1
 MPEG-4 Part 2
 Motion JPEG
 Pixlet
 Planar RGB
 Qtch
 QuickTime Movie
 QuickTime VR
 Sorenson Video BMP
 FlashPix
 Graphics Interchange Format (GIF)
 JPEG
 JPEG 2000
 TXT
 Portable Network Graphics (PNG)
 Truevision TGA
 TIFF
# ช็อน กวัง-รย็อล
ช็อน กวัง-รย็อล  เกิดเมื่อวันที่ 11 กุมภาพันธ์ ค.ศ. 1960 เป็นนักแสดงชาวเกาหลีใต้  เขาเป็นที่รู้จักกันดีในเรื่องKing of Baking,Kim Takgu ซึ่งรับบทเป็น กู อิลจอง

 ผลงานการแสดง 
 ละครโทรทัศน์ 
Lights and Shadows (MBC / 2011)
Warrior Baek Dong-soo(SBS / 2011) - คิม กวัง-แท็ก
Sign (SBS / 2011) - อี มย็อง-ฮัน
Road of Hope (KBS1 / 2010)
Bread, Love and Dreams (KBS2 / 2010) - คู อิล-จุง
Swallow the Sun (SBS / 2009) - จาง มิน-โฮ/คิม อิล-ฮวาน
บันทึกรักคิมชูซอน สุภาพบุรุษมหาขันที (SBS / 2007-2008) - โช ชิ-คย็อม
จูมง มหาบุรุษกู้บัลลังก์ (MBC / 2006-2007) - พระเจ้ากึมวา
Recipe of Love (MBC / 2005)
Love and Sympathy (SBS / 2005) - พัค ชี-ย็อง
The Age of Heroes (MBC / 2004-2005)
Jang Hee-bin (KBS2 / 2002) - พระเจ้าซุกจง
คนดีที่โลกรอ หมอโฮจุน (MBC / 1999) - โฮจุน
Roses and Bean Sprouts (MBC / 1999)
Trap of Youth (SBS / 1999)
Advocate (MBC / 1998)
General Hospital (MBC / 1994)
 ภาพยนตร์ 
Snatch Up (2018)
2424 (2002)
Kiss Me Much (2001)
I Wish I Had a Wife (2001)
# สุชาติ ชัยวิชิต
สุชาติ ชัยวิชิต หรือ เซียนป่อง เกิดวันที่ 8 กรกฎาคม พ.ศ. 2499 เป็นทั้งนักหมากรุกสากลและนักหมากรุกไทยชาวไทย ผู้ซึ่งเป็นแชมป์หมากรุกขุนทองคำ 5 สมัย (พ.ศ. 2526, 2530, 2531, 2533 และ 2534) ตลอดจนเป็นคนแรกที่ครองตำแหน่งแชมป์ 3 สมัยติดต่อกัน ทั้งยังเป็นผู้ผลักดันให้มีการแข่งขันหมากรุกไทยอย่างต่อเนื่อง โดยนักหมากรุกต่างให้ความสนใจ และมีผู้เข้าชมเต็มสนาม

 ประวัติ 
thumb|left|250px|สุชาติ ชัยวิชิต กับหมากรุกไทย

ใน พ.ศ. 2532 สุชาติ ชัยวิชิต เข้าแข่งขันหมากรุกไทยรอบชิงแชมป์กับวีระพล สุนทรพงศาธร หรือที่รู้จักในชื่อ "หนูทอง" ที่ซึ่งสุชาติเป็นฝ่ายแพ้ในการแข่งขันครั้งดังกล่าว แต่แล้วเขาก็สามารถหวนกลับมาทวงแชมป์ได้ใน พ.ศ. 2533Rules of Thai Chess, also known as Makrook Thai  ทั้งคู่ได้กลายเป็นนักหมากรุกคู่ปรับในยุคดังกล่าว ทั้งนี้ ฝีมือในการเล่นของสุชาติยังได้รับการยกย่องจากนักหมากรุกว่า เฉียบคม และละเอียดรอบคอบ ซึ่งจุดเด่นของเขาคือการรุกไล่ปลายกระดาน นอกจากนี้เขายังเป็นต้นแบบนักหมากรุกที่ชำนาญหมากทุกรูปแบบ โดยเฉพาะม้าโยงขวา

พ.ศ. 2547 สุชาติยังเป็นแชมป์หมากรุกไทยประเภทสุดยอดเซียน ในรายการมหกรรมหมากรุกไทย 2547สุชาติ ชัยวิชิต เซียนป่อง คว้าแชมป์ประเภทสุดยอดเซียนในมหกรรมหมากรุกไทย 2547 ที่ทางตลาดหลักทรัพย์แห่งประเทศไทยจัดการแข่งขันขึ้นเป็นครั้งแรก โดยเป็นฝ่ายชนะบุญสืบ แซ่เฮง หรือที่รู้จักในชื่อ "เซียนแหว่ง"Suchat Chaivichit, THE 2004 TOP THAI CHESS WIZARD, TOOK HOME A THB100,000 CASH PRIZE.  นอกจากนี้ เขายังติดทีมชาติเข้าร่วมการแข่งขันหมากรุกสากลโอลิมเปียดครั้งที่ 25, 26, 28 และ32The chess games of Suchart Chaivichit  โดยเขาได้เหรียญทองบอร์ด 4 ที่ประเทศกรีซ ใน พ.ศ. 2531 รวมถึงเข้าร่วมการแข่งขันซีเกมส์ 2003 ที่ประเทศเวียดนามด้วยเช่นกัน

พ.ศ. 2555 สุชาติเข้าแข่งขันรายการเปิดคลังประลองขุน ครั้งที่ 1 ที่ซึ่งทางกระทรวงการคลังและโรงงานยาสูบร่วมกันจัดขึ้น โดยเขาได้พบกับอวยชัย กองสี หรือที่รู้จักกันในชื่อ "นกกระจิบ" ผู้ซึ่งเป็นแชมป์กีฬาหมากรุกสากลในซีเกมส์ 2011 โดยทั้งคู่ต่างไม่สามารถเอาชนะกันได้โดยเสมอ 3 กระดานติดต่อกัน และต้องตัดสินด้วยเกมอมาเกดอน แต่สุชาติก็ขอถอนตัว โดยให้อวยชัยได้เข้าสู่รอบชิงชนะเลิศต่อไปนกกระจิบลิ่วชิงฯหมากรุกเปิดคลังประลองขุน ปัจจุบัน สุชาติเป็นผู้ฝึกสอนหมากรุกสากลและหมากรุกไทยให้แก่ชมรมและสถาบันต่าง ๆ
# เรสเซิลเมเนีย ครั้งที่ 5
เรสเซิลเมเนีย ครั้งที่ 5 เป็นการแสดงมวยปล้ำอาชีพแบบ เพย์-เพอร์-วิว (PPV) จัดโดย เวิลด์เรสต์ลิงเฟดเดอเรชั่น (WWF), โดยจัดเมื่อวันที่ 2 เมษายน ค.ศ. 1989 ที่เมือง แอตแลนติกซิตี รัฐนิวเจอร์ซีย์ สหรัฐอเมริกา สนามTrump Plaza เป็นศึกที่รวมการแสดงนักมวยปล้ำของ WWF เอาไว้ทั้งหมด

แมทช์การปล้ำ
#แมทช์การปล้ำกำหนดการปล้ำเวลา1Hercules defeated King Haku (with Bobby Heenan)แมทช์การปล้ำเดี่ยว06:572The Twin Towers (Akeem และThe Big Boss Man) (พร้อมด้วย Slick) ชนะ The Rockers (Shawn Michaels และ Marty Jannetty)แมทช์การปล้ำแทกทีม08:023Brutus Beefcake และ Ted DiBiase (พร้อมด้วย Virgil) ดับเบิลเคาน์เอ้าน์แมทช์การปล้ำเดี่ยว10:024The Bushwhackers (Luke Williams และ Butch Miller) ชนะ The Fabulous Rougeaus (Jacques และ Raymond) (พร้อมด้วย Jimmy Hart)แมทช์การปล้ำแทกทีม05:125Mr. Perfect ชนะ The Blue Blazerแมทช์การปล้ำเดี่ยว05:496Demolition (Ax และ Smash) (c) ชนะ The Powers of Pain (The Warlord และ The Barbarian) และ Mr. Fujiแมทช์การปล้ำแทกทีมฉอนดิแคฟ เพื่อชิงแชมป์WWF Tag Team Championship07:547Dino Bravo (พร้อมด้วย Frenchy Martin) ชนะ Ronnie Garvinแมทช์การปล้ำเดี่ยว03:508The Brain Busters (Arn Anderson และ Tully Blanchard) (พร้อมด้วย Bobby Heenan) ชนะ Strike Force (Rick Martel และ Tito Santana)แมทช์การปล้ำแทกทีม09:169Jake Roberts ชนะ André the Giant (พร้อมด้วย Bobby Heenan) โดบทำฟาล์วแมทช์การปล้ำเดี่ยว โดยมีBig John Studd เป็นกรรมการพิเศษ09:3610The Hart Foundation (Bret Hart และ Jim Neidhart) ชนะ The Honky Tonk Man และ Greg Valentine (พร้อมด้วย Jimmy Hart)แมทช์การปล้ำแทกทีม07:3711Rick Rude (พร้อมด้วย Bobby Heenan) ชนะ The Ultimate Warrior (c)แมทช์การปล้ำเดี่ยว เพื่อชิงแชมป์WWF Intercontinental Championship09:4312Jim Duggan และ Bad News Brown ทำฟาล์วทั้งคู่แมทช์การปล้ำเดี่ยว03:4813The Red Rooster ชนะ Bobby Heenan (พร้อมด้วย The Brooklyn Brawler)แมทช์การปล้ำเดี่ยว00:3114Hulk Hogan ชนะ Randy Savage (c)แมทช์การปล้ำเดี่ยว เพื่อชิงแชมป์WWF Championship17:55
Miss Elizabeth was in a neutral corner

ดูเพิ่ม
 เรสเซิลเมเนีย
 รายชื่อรายการเพย์-เพอร์-วิวของดับเบิลยูดับเบิลยูอี
# ดี. ดับเบิลยู. กริฟฟิท
เดวิด เลเวลิน วาร์ก "ดี. ดับเบิลยู." กริฟฟิท (22 มกราคม ค.ศ. 1875 – 23 กรกฎาคม ค.ศ. 1948) เป็นผู้กำกับภาพยนตร์ชาวอเมริกัน ผู้บุกเบิกวงการภาพยนตร์ในยุคแรกสุดObituary Variety, July 28, 1948, page 97. เป็นที่รู้จักดีในฐานะผู้กำกับภาพยนตร์มหากาพย์ในปี ค.ศ. 1915 เรื่อง The Birth of a Nation รวมถึงเรื่องถัดมา Intolerance (1916).
thumb|left|The Adventures of Dollie (1908)
 อ้างอิง
# ตือร์กอวิชเต
ตือร์กอวิชเต (,) เป็นเทศบาลนครและศูนย์กลางของเทศมณฑลดึมบอวิตซา ประเทศโรมาเนีย ตั้งอยู่ห่างจากบูคาเรสต์ไปทางเหนือประมาณ  เมืองตั้งอยู่ริมฝั่งแม่น้ำยาลอมิตซา

ตือร์กอวิชเตเป็นหนึ่งในเมืองที่สำคัญมากที่สุดในประวัติศาสตร์ของวอลเลเกียที่ซึ่งเตอร์โกวิชเตเคยเป็นราชธานีในศตวรรษที่ 15 ถึง 16 ข้อมูลจากสำมะโนปี 2011 เมืองมีประชากร 79,610 คน ถือเป็นเมืองที่ใหญ่ที่สุดเป็นอันดับที่ 26 ของประเทศ
# ทางหลวงแผ่นดินหมายเลข 1093
ทางหลวงแผ่นดินหมายเลข 1093 [แยกทางหลวงแผ่นดินหมายเลข 1021 (สบบง) - บ.ฮวก-บ.ผาตั้ง] สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงจังหวัดหมายเลข 1021 (บ้านสบบง) - บ้านม่วงชุม - บ้านฮวก พ.ศ. 2526 พระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงจังหวัดหมายเลข ๑๐๒๑ (บ้านสบบง) - บ้านม่วงชุม - บ้านฮวก พ.ศ. ๒๕๒๖, http://www.ratchakitcha.soc.go.th/DATA/PDF/2526/A/037/7.PDF  ในสมัยที่พลเอกเปรม ติณสูลานนท์เป็นนายกรัฐมนตรี เป็นหนึ่งในถนนสายสำคัญในยุทธศาสตร์การปราบปรามคอมมิวนิสต์ในเขตดอยยาวและดอยผาตั้ง จังหวัดเชียงราย นอกจากนี้แล้ว ทางหลวงสายนี้ยังถูกประกาศให้เป็นทางหลวงที่จำเป็นต้องก่อสร้างโดยเร่งด่วน ประกาศกระทรวงคมนาคม เรื่อง กำหนดให้ทางหลวงจังหวัด สามแยกทางหลวงจังหวัดหมายเลข ๑๐๒๑- (บ้านสบบง) -บ้านม่วงชุม-บ้านฮวก เป็นทางหลวงที่มีความจำเป็นต้องสร้างโดยเร่งด่วน, http://www.ratchakitcha.soc.go.th/DATA/PDF/2526/D/161/3748.PDF  ในสมัยที่นายสมัคร สุนทรเวช เป็นรัฐมนตรีว่าการกระทรวงคมนาคม เดิมทางสายนี้ก่อสร้างถึง บ.ฮวก อ.ภูซาง จ.พะเยา และเป็นทางลูกรังต่อไปจนถึง บ.ผาตั้ง อ.เวียงแก่น จ.พะเยา และมีการก่อสร้างทางลาดยางเป็นช่วง ๆ ภายในหมู่บ้านและปัจจุบันเป็นทางลาดยางตลอดสาย และเป็นทางสายสำคัญในการเดินทางขึ้นสู่ภูชี้ฟ้า จังหวัดเชียงราย

 เขตการควบคุม 
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 สบบง - ขุนห้วยไคร้ 0+000 - 40+427 40.427 เชียงคำ พะเยา0200 ขุนห้วยไคร้ - ผาตั้ง 40+427 - 89+767 49.340 เวียงแก่น เชียงรายที่ 2

 ความสำคัญ 
ทางหลวงแผ่นดินหมายเลข 1093 เป็นถนนสายหลักที่ใช้ในการเดินทางเข้าสู่ยอดภูชี้ฟ้า จังหวัดเชียงราย และเป็นทางสายหลักของประชาชนในอ.ภูซาง จ.พะเยา
# สกุลไมโครนีมา
สกุลไมโครนีมา  เป็นสกุลของปลาน้ำจืดสกุลหนึ่ง ในวงศ์ปลาเนื้ออ่อน (Siluridae) ใช้ชื่อสกุลว่า Micronema (/ไม-โคร-นี-มา/)

นักมีนวิทยาบางท่าน เช่น ฮิวจ์ แมคคอร์มิค สมิธ ได้จัดให้สกุลนี้เป็นสกุลเดียวกับสกุล Kryptopterus แต่บางท่านได้แยกออกมา เนื่องจากเล็งเห็นว่ามีความแตกต่างกันอยู่ ลักษณะสำคัญของปลาในสกุลนี้คือ มีหนวดที่สั้นมาก 2 คู่ หนวดที่ริมฝีปากบนยาวไม่ถึงช่องเปิดเหงือก หนวดที่คางสั้นและเล็กมาก ไม่มีครีบหลัง ครีบท้องมีก้านครีบแขนง 9-10 ก้าน และครีบก้นมีก้านครีบแขนง 75-95 ก้านหน้า 8, สาระน่ารู้ ปลาน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8

เป็นปลาที่กระจายพันธุ์ทั่วไปในแหล่งน้ำขนาดใหญ่ในภูมิภาคเอเชียอาคเนย์ เป็นปลาที่ใช้ในการบริโภคกัน รู้จักกันดีในชื่อ "ปลาเนื้ออ่อน" แต่ปัจจุบันได้มีสมาชิกบางส่วนแยกออกไปเป็นสกุลต่างหาก คือ PhalacronotusPhalacronotus 

การจำแนก
 Micronema hexapterus (Bleeker, 1851)
 Micronema moorei (Smith, 1945)
 Micronema platypogon (Ng, 2004) จาก fishbase.org
# ศาลาว่าการนครซิดนีย์
{{กล่องข้อมูล ตึกระฟ้า
| building_name = ศาลาว่าการนครซิดนีย์
Sydney Town Hall''
| image = 200px
| caption = 
| year_highest = 
| year_end = 
| location =  ซิดนีย์ ประเทศออสเตรเลีย
| coordinates = 
| status = 
| groundbreaking = 
| constructed = ช่วง ค.ศ. 1880
| est_completion = 
| opening = 
| demolished = 
| destroyed = 
| use = สภาและเทศบาลเมือง
| antenna_spire = 
| roof = 
| top_floor = 
| floor_count = 
| elevator_count = 
| cost = 
| floor_area = 
| architect = 
| engineer = 
| contractor = 
| developer = 
| owner = 
| management = 
| references = 
}}ศาลาว่าการนครซิดนีย์'''  เป็นอาคารหินทรายที่ตั้งอยู่ใจกลางนครซิดนีย์ รัฐนิวเซาท์เวลส์ ประเทศออสเตรเลีย อาคารหลังนี้ตั้งอยู่ตรงข้ามกับตึกควีนวิคตอเรีย และอยู่ด้านข้างของมหาวิหาร St Andrew ตั้งอยู่ใกล้กับสถานีรถไฟใต้ดิน Town Hall และเป็นสถานที่พบปะยอดนิยมของนครซิดนีย์.

 ประวัติและความสำคัญ 

ศาลาว่าการนครซิดนีย์ถูกสร้างในช่วงทศวรรษ 1880 บนที่ตั้งของสุสานเก่า สร้างจากหินทรายซิดนีย์ท้องถิ่นในรูปแบบสถาปัตยกรรมวิกตอเรียน (Victorian architecture) และมีองค์ประกอบการตกแต่งโดยมีจุดรวมที่หอนาฬิกาและหลังคาที่สวยงามเป็นเอกลักษณ์ ภายในอาคารประกอบด้วยห้องประชุมสภานครซิดนีย์ ห้องต้อนรับ ห้องครบรอบ 100 ปี ห้องทำงานของนายกเทศมนตรีและสมาชิกสภา ณ ห้องครบรอบ 100 ปี มีความพิเศษอย่างหนึ่ง คือ ออร์แกนขนาดยักษ์ของศาลาว่าการนครซิดนีย์ ซึ่งเป็นออร์แกนขนาดใหญ่ที่สุดในโลกที่ใช้อากาศท่อ สร้างใน ค.ศ. 1886-1889 และติดตั้งใน ค.ศ. 1990 ก่อนการเปิดโรงอุปรากรซิดนีย์ ศาลาว่าการนครคือ ห้องคอนเสิร์ตที่สำคัญที่สุด รวมถึงเป็นสถานที่ประชุมยอดนิยมแห่งหนึ่งของนครซิดนีย์

ศาลาว่าการนครซิดนีย์ขึ้นทะเบียนเป็นมรดกแห่งชาติออสเตรเลีย (Register of the National Estate) และเป็นส่วนหนึ่งของกลุ่มศาลาเทศบาลนครที่สำคัญและเป็นมรดกของชาติ รวมไปถึงตึกควีนวิคตอเรีย มหาวิหาร St Andrew โรงแรม Gresham และธนาคารหลังเก่าของรัฐนิวเซาท์เวลส์

thumb|ศาลาว่าการนครซิดนีย์ในช่วงทศวรรษ 1900 ปรากฏอยู่ด้านข้างของมหาวิหาร St Andrew
thumb|ศาลาว่าการนครซิดนีย์อยู่เบื้องหลังตึกควีนวิคตอเรีย
thumb|225px|ศาลาว่าการนครซิดนีย์
# ทางหลวงแผ่นดินหมายเลข 1117
ทางหลวงแผ่นดินหมายเลข 1117 (คลองแม่ลาย-อุ้มผาง) เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงแผ่นดินหมายเลข 1 - บ้านคลองลาน พ.ศ. 2520 พระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงแผ่นดินหมายเลข ๑ - บ้านคลองลาน พ.ศ. ๒๕๒๐, http://www.ratchakitcha.soc.go.th/DATA/PDF/2520/A/045/1.PDF  ในสมัยที่ นายธานินทร์ กรัยวิเชียร เป็นนายกรัฐมนตรี ทั้งนี้ ทางหลวงสายนี้ได้ถูกประกาศให้เป็นทางหลวงที่จำเป็นต้องก่อสร้างโดยด่วน  ประกาศกระทรวงคมนาคม เรื่อง กำหนดให้ทางหลวงจังหวัดสายแยกทางหลวงแผ่นดินหมายเลข ๑ - บ้านคลองลาน เป็นทางหลวงที่มีความจำเป็นต้องสร้างโดยเร่งด่วน, http://www.ratchakitcha.soc.go.th/DATA/PDF/2520/D/077/3529.PDF  และมีการประกาศให้ทางช่วง บ.คลองลาน-อุ้มผาง ประกาศกระทรวงคมนาคม เรื่อง กำหนดให้ทางหลวงจังหวัด สายแยกทางหลวงแผ่นดินหมายเลข ๑ - บ้านคลองลาน - อำเภออุ้มผาง ตอนบ้านคลองลาน - อำเภออุ้มผาง เป็นทางหลวงที่มีความจำเป็นต้องสร้างโดยเร่งด่วน, http://www.ratchakitcha.soc.go.th/DATA/PDF/2526/D/041/5.PDF  มีความจำเป็นต้องสร้างเร่งด่วนในเวลาต่อมาด้วย เนื่องจากเป็นทางสายยุทธศาสตร์ในการปราบปรามขบวนการคอมมิวนิสต์ในเขต อ.คลองลาน จ.กำแพงเพชร และ อ.อุ้มผาง จ.ตาก และเมื่อเหตุการณ์ความไม่สงบยุติลง ทางหลวงสายนี้ได้ยุติการก่อสร้างไว้ที่กิโลเมตรที่ 115 ตามมติที่ประชุมคณะกรรมการความมั่นคงภาคที่ 3 ด้วยเหตุผลเกี่ยวกับสิ่งแวดล้อม ทั้งนี้ ได้มีการตั้งกระทู้ถามในสภาผู้แทนราษฎรเพื่อให้ทบทวนการสร้างถนนสายนี้ต่อให้เสร็จในปี พ.ศ. 2547กระทู้ถามที่ ๑๒๕๒ ร. เรื่อง การก่อสร้างถนนทางหลวงเส้นทางคลองลาน-อุ้มผาง ของ พันตำรวจโท ไวพจน์ อาภรณ์รัตน์ สมาชิกสภาผู้แทนราษฎร, http://www.ratchakitcha.soc.go.th/DATA/PDF/00136120.PDF  แต่ไม่มีการเห็นชอบ ดังนั้น ตั้งแต่หลักกิโลเมตรที่ 115 ถึง 135 จึงไม่มีถนนเชื่อมต่อถึงอำเภออุ้มผาง

 เขตการควบคุม 
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0100 คลองแม่ลาย – อุ้มผาง 0+000 - 115+000 115.000 คลองลานพัฒนา กำแพงเพชร

 ความสำคัญ 
ทางหลวงแผ่นดินหมายเลข 1117 เป็นทางหลวงสายสำคัญที่ใช้ในการเดินทางของประชาชนในเขตอำเภอคลองลาน จังหวัดกำแพงเพชร และเป็นทางหลวงที่นักท่องเที่ยวใช้เดินทางเข้าสู่อุทยานแห่งชาติแม่วงก์ และ อุทยานแห่งชาติคลองลาน
# แหลมนูร์ดคืน
นูร์ดคืน  หรือ ชินนาร็อดเดน  ตั้งอยู่ที่จุดพิกัด  เป็นแหลมที่อยู่ปลายเหนือสุดของคาบสมุทรนูร์ดคืน ในเทศมณฑลฟินน์มาร์ก ทางตอนเหนือของประเทศนอร์เวย์ เป็นจุดเหนือสุดของผืนแผ่นดินใหญ่ของนอร์เวย์และทวีปยุโรป
# ยูเรกาทาวเวอร์
ยูเรกาทาวเวอร์  คือ ตึกระฟ้าที่มีความสูง 297.3 เมตร (975 ฟุต) ตั้งอยู่ในเขต Southbank ของเมืองเมลเบิร์น รัฐวิกตอเรีย ประเทศออสเตรเลีย การก่อสร้างเริ่มในเดือนสิงหาคม ค.ศ. 2002 และการก่อสร้างภายนอกเสร็จสมบูรณ์ในวันที่ 1 มิถุนาคม ค.ศ. 2006 อาคารถูกเปิดอย่างเป็นทางการในวันที่ 11 ตุลาคม ค.ศ. 2006 โครงการนี้ถูกออกแบบโดยบริษัทสถาปัตยกรรมของเมืองเมลเบิร์น Fender Katsalidis Architects และถูกสร้างโดยบริษัท Grocon มันคืออาคารที่พักอาศัยที่สูงที่สุดในโลกจนกระทั่งตึก Ocean Heights และตึก HHHR Tower ในดูไบมีความสูงเหนือกว่า อย่างไรก็ตามในเดือนมิถุนายน ค.ศ. 2014 ตึกยูเรก้าได้รับการจัดอันดับให้เป็นอาคารที่อยู่อาศัยที่มีความสูงอันดับ 14 ของโลก100 Tallest all-residential towers  skyscrapercenter.com และเป็นอาคารที่สูงที่สุดอันดับที่ 98 ของโลกในปัจจุบัน
# โซลิงเงิน
โซลิงเงิน (,) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่บริเวณลุ่มแม่น้ำรูร์ จากข้อมูลใน ค.ศ. 2009 มีประชากร 161,366 คน เป็นศูนย์กลางสำคัญของอุตสาหกรรมเครื่องตัด ผลิตดาบ มีด กรรไกร มีดโกน ในสงครามโลกครั้งที่สอง ได้รับความเสียหายหนักจากการทิ้งระเบิด หลังจากนั้นได้มีการสร้างเมืองขึ้นใหม่

เมืองพี่น้อง
โซลิงเงินเป็นเมืองพี่น้องกับเมืองดังนี้:

 เคาดา ประเทศเนเธอร์แลนด์ (1957)
 ชาล็อง-ซูร์-ซอน ประเทศฝรั่งเศส (1960)
 บไลธ์ ประเทศอังกฤษ สหราชอาณาจักร (1962)
 ฆิโนเตกา ประเทศนิการากัว (1985)
 เนสซีโยนา ประเทศอิสราเอล (1986)
 Thiès ประเทศเซเนกัล (1990)
 เอาเออ ประเทศเยอรมนี (1990)
# มาเซยอ
มาเซยอ  เป็นเมืองหลวงและเมืองที่ใหญ่ที่สุดของรัฐอาลาโกวัช ประเทศบราซิล เมืองมีแหล่งน้ำและทะเลสาบหลายแห่ง เป็นเมืองท่า ส่งน้ำตาลและฝ้ายเป็นสินค้าออก ผลิตผลอื่น ๆ เช่น สิ่งทอ เครื่องดื่ม มีแอลกอฮอล์ สบู่ เมืองนี้ก่อตั้งเมื่อวันที่ 5 ธันวาคม ค.ศ. 1815 ได้รับสถาปนาเป็นเมืองหลวงของรัฐใน ค.ศ. 1839
# สิ่งมีชีวิตเฉพาะถิ่น
สิ่งมีชีวิตเฉพาะถิ่น หรือ สิ่งมีชีวิตถิ่นเดียว  หมายถึง สิ่งมีชีวิต ไม่ว่าจะเป็นพืชหรือสัตว์  ชนิดที่แพร่กระจายพันธุ์ตามธรรมชาติในบริเวณเขตภูมิศาสตร์เขตใดเขตหนึ่งของโลก และเป็นสิ่งมีชีวิตที่มีเขตกระจายพันธุ์ทางภูมิศาสตร์ค่อนข้างจำกัด ไม่กว้างขวางนัก เช่น อาจจะพบตามระบบนิเวศต่าง ๆ  เช่น บนเกาะ, ยอดเขา, หน้าผาของภูเขาหินปูน, แอ่งพรุ เป็นต้น   ถิ่นที่อยู่ดังกล่าวมีสภาพจำกัดของสิ่งแวดล้อมหรือมีสภาพดินฟ้าอากาศเป็นเอกลักษณ์เฉพาะของตัว ที่เหมาะสมสำหรับการดำรงชีวิตอยู่ของสิ่งมีชีวิตนั้น ๆ

ชาร์ล ดาร์วิน นักวิทยาศาสตร์ชาวอังกฤษ ผู้คิดค้นทฤษฎีวิวัฒนาการ ได้กล่าวถึงลักษณะของสิ่งมีชีวิตเฉพาะถิ่น เอาไว้ในหนังสือ  The Origin of Species ของตนเอง ไว้ว่า

ปัจจุบัน บริเวณพื้นผิวโลกทีพบว่ามีสิ่งมีชีวิตเฉพาะถิ่นสูงมาก มีทั้งสิ้น 18 แห่ง มีพื้นที่ประมาณ 746,400 ตารางกิโลเมตร หรือเพียงร้อยละ 0.5 ของพื้นผิวโลกที่เป็นพื้นดินเท่านั้น และมีพืชเฉพาะถิ่นอาศัยอยู่ถึงประมาณ 49,955 ชนิด หรือร้อยละ 20 ของพืชทั้งหมดที่พบในโลก และยังมีสัตว์เลื้อยคลานและสัตว์สะเทินน้ำสะเทินบกอาศัยอีกอย่างน้อย 1,659 ชนิด หรือร้อยละ 15 ของสัตว์ทั้ง 2 กลุ่มในโลก ทั้งซีกโลกเก่า และซีกโลกใหม่ สถานที่ที่มีสัตว์เฉพาะถิ่นสูงในทวีปอเมริกาเหนือ 1 แห่ง, ทวีปอเมริกาใต้ 5 แห่ง, ทวีปแอฟริกา 4 แห่ง, ทวีปเอเชีย 6 แห่ง, ทวีปออสเตรเลียและโอเชียเนีย 2 แห่ง เฉพาะในทวีปเอเชีย ได้แก่ ป่าดิบชื้นในฟิลิปปินส์, เกาะบอร์เนียวทางตอนเหนือ, เทือกเขาหิมาลัยด้านตะวันออก, คาบสมุทรมลายู, เทือกเขาฆาฏตะวันตกในอินเดีย และศรีลังกาบริเวณทิศตะวันตกเฉียงใต้

โดยที่ ๆ ขึ้นชื่ออย่างมากในเรื่องสิ่งมีชีวิตเฉพาะถิ่น คือ หมู่เกาะกาลาปาโกส กลางมหาสมุทรแปซิฟิก เป็นส่วนหนึ่งของประเทศเอกวาดอร์ ที่มีสิ่งมีชีวิตที่มีวิวัฒนาการของตนเองสูงมาก จนได้รับเลือกให้เป็นมรดกโลกทางธรรมชาติ

ด้วยพื้นที่อันจำกัด ทำให้สิ่งมีชีวิตเฉพาะถิ่นหลายชนิด ใกล้สูญพันธุ์หรือใกล้สูญพันธุ์อย่างวิกฤต ในประเทศไทยมีรายงานพบพืชที่เป็นสิ่งมีชีวิตเฉพาะถิ่นประมาณ 11,000  ชนิด ร้อยละ 30 เป็นพืชที่มีท่อลำเลียงน้ำและอาหาร ส่วนที่เป็นสัตว์ เช่น ปลาน้ำจืด 68 ชนิด, เป็นหอย 3 ชนิด, เป็นสัตว์จำพวกปูและกุ้งหรือกั้ง 5 ชนิด และเป็นนก 3 ชนิด 

 ตัวอย่างของสิ่งมีชีวิตเฉพาะถิ่น 
ชนิดที่พบได้ในประเทศไทย

 สมัน †
 นกเจ้าฟ้าหญิงสิรินธร 
 นกแต้วแร้วท้องดำ
 ปลาหางไหม้ 
 ปลาทรงเครื่อง
 ปลาหวีเกศ †
 ปลาชะโอนถ้ำ
 พลับพลึงธาร
 อรพิม 
 มะลิเฉลิมนรินทร์

ชนิดที่พบได้ในต่างประเทศ
 ค่างกระหม่อมขาว พบเฉพาะบนเกาะกั๊ตบ่า ทางตอนเหนือของอ่าวตังเกี๋ย
 หนูผีช้างหน้าเทา พบเฉพาะเชิงเทือกเขา ในประเทศแทนซาเนีย
 แมวอิริโอโมเตะ พบเฉพาะเกาะอิริโอโมเตะ ในประเทศญี่ปุ่น
# ถนนพิศาล
ทางหลวงแผ่นดินหมายเลข 1021 [แยกทางหลวงหมายเลข 1 (แม่ต๋ำ) -แยกทางหลวงหมายเลข 1020 (เทิง)] หรือ ถนนพิศาล เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายพะเยา-ดอกคำใต้-เชียงคำ พ.ศ. 2508พระราชกฤษฎีกากำหนดแนวทางหลวงที่จะสร้างทางหลวงจังหวัด สายพะเยา-ดอกคำใต้-เชียงคำ พ.ศ. ๒๕๐๘, http://www.ratchakitcha.soc.go.th/DATA/PDF/2508/A/029/193.PDF  ในสมัยที่ จอมพลถนอม กิตติขจร เป็นนายกรัฐมนตรี ทั้งนี้ ทางหลวงสายนี้ได้สร้างต่อจากทางสายเทิง-เชียงคำที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเทิง-เชียงคำ พ.ศ. 2506 พระราชกฤษฎีกากำหนดแนวทางหลวงที่จะสร้างทางหลวงแผ่นดิน สายเทิง-เชียงคำ พ.ศ. ๒๕๐๖, http://www.ratchakitcha.soc.go.th/DATA/PDF/2506/A/099/634.PDF  ที่สร้างขึ้นในสมัยจอมพลสฤษดิ์ ธนะรัชต์ เป็นนายกรัฐมนตรี

ทางหลวงแผ่นดินหมายเลข 1021 เป็นทางหลวงสายสำคัญที่ใช้ในการเดินทางของประชาชนในเขตอำเภอดอกคำใต้ อำเภอจุน อำเภอเชียงคำ อำเภอภูซาง จังหวัดพะเยา และ อำเภอเทิง จังหวัดเชียงราย

 เขตควบคุม 
ทางหลวงแผ่นดินหมายเลข 1021 แบ่งเขตควบคุมออกเป็น 4 ตอน ได้แก่

 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง0101 แม่ต๋ำ - บ้านใหม่                               0+000 - 27+750 27.750          ดอกคำใต้ พะเยา0102 บ้านใหม่ - น้ำแวน                             27+750 - 68+274                           40.524          จุน พะเยา0103 น้ำแวน - สะแล่ง                     68+274 - 87+538                19.264 เชียงคำ พะเยา0200 สะแล่ง - เทิง 87+538 - 100+157                        12.619 เทิง เชียงรายที่ 2
 รายชื่อทางแยก